Diari Oficial de la Generalitat Valenciana


Sumari del DOGV 9592, del 10-05-2023 (2023/4889)

RESOLUCIÓ de 26 d'abril de 2023, del director general d'Esport, per la qual es concedeixen subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2022-2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9592

Data del DOGV
:   10-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4889


Data del document
:   26-04-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 26 d'abril de 2023, del director general d'Esport, per la qual es concedeixen subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2022-2023. [2023/4889]  
  
En compliment del que disposa l'Ordre 25/2017, de 29 de juny, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre (DOGV 8076, 04.07.2017), i d'acord amb el seu article 3, es publicarà una resolució de convocatòria anual.  
  
Per això, en virtut de les facultats conferides en l'Ordre 25/2017, de 29 de juny, de la Conselleria d'Educació, Investigació, Cultura i Esport, i el Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, el director general d'Esport va convocar per la Resolució de 18 d'agost de 2022, subvencions i assignacions econòmiques a centres educatius no universitaris sostinguts amb fons públics de la Comunitat Valenciana, per a la realització de projectes d'esport, activitat física i salut (PEAFS) que estiguen integrats en el projecte educatiu del centre en el curs 2022-2023 (DOGV 9420, 05.09.2022).  
  
En l'article 6 de l'esmentada Ordre 25/2017, de 29 de juny, de la Conselleria d'Educació, Investigació, Cultura i Esport, s'estableixen la designació de la comissió tècnica d'avaluació i els criteris de valoració, i en el punt sisé de la Resolució de convocatòria de 18 d'agost de 2022, es concreta el barem aplicable.  
Una vegada formalitzats els actes d'instrucció corresponents i elevada la proposta de resolució per la comissió tècnica d'avaluació constituïda a aquest efecte, i en virtut del que estableix la disposició final segona de l'Ordre 25/2017, i els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir als centres docents públics que s'indiquen a continuació les següents assignacions econòmiques per un import total de 850.000 euros:  
  
  
Segon  
Concedir als centres docents privats concertats que s'indiquen a continuació les següents subvencions per un import total de 150.000 euros:  
  
  
Tercer  
Desestimar la concessió de subvencions als centres educatius que s'indiquen:  
  
CENTRE LOCALITAT MOTIU  
CEIP MIRADOR D'AIGÜES AIGÜES No compleix article 6.3 de l'Ordre 25/2017  
CEIP MANUEL DE TORRES ALMORADÍ No compleix article 6.3 de l'Ordre 25/2017  
  
  
Article 6, punt 3, de l'Ordre 25/2017: superar mínim de 50 punts.  
  
  
Quart  
Els centres docents beneficiaris d'aquestes ajudes tenen la consideració de centres educatius promotors de l'activitat física i l'esport (CEPAFE), d'acord amb la disposició addicional tercera de l'Ordre 25/2017, de 29 de juny, de la Conselleria d'Educació, Investigació, Cultura i Esport, i l'article 34 de la Llei 2/2011, de 22 de març, de la Generalitat, de l'esport i l'activitat física de la Comunitat Valenciana.  
  
  
Cinqué  
Els centres docents beneficiaris hauran de complir les obligacions a què es refereix l'article 9 de l'Ordre 25/2017, de 29 de juny, de la Conselleria d'Educació, Investigació, Cultura i Esport, i justificar les ajudes en la forma establida en l'article 14 de l'esmentada ordre i el punt nové de la Resolució de convocatòria de 18 d'agost de 2022.  
  
Sisé  
Autoritzar i disposar els fons a favor de tots i cadascun dels centres docents públics que s'indiquen en l'apartat primer i per les quantitats que s'hi indiquen, i que es tramite la documentació comptable corresponent, amb càrrec al crèdit existent en el capítol II del programa 11.06.45.135.04 dels pressupostos de la Generalitat per a l'any 2023.  
  
  
Seté  
Autoritzar i disposar els fons a favor de tots i cada un dels centres docents privats concertats que s'indiquen en l'apartat segon i per les quantitats que s'hi indiquen, i que es tramite la documentació comptable corresponent, amb càrrec al crèdit existent en el capítol IV, línia pressupostària 19.50.09.223.06, línia de subvenció S0281000 dels pressupostos de la Generalitat per a l'any 2023.  
  
Huité  
Els centres docents hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que per aquest acte es concedeix.  
  
Nové  
El termini de presentació de la justificació de les subvencions concedides conclourà el 30 de setembre de 2023. En el moment de la justificació, els centres hauran d'indicar el número d'expedient que figura en la present resolució.  
La justificació es presentarà per mitjans electrònics, de conformitat amb el punt 9.1 de la Resolució de convocatòria de 18 d'agost de 2022, del director general d'Esport, a través de l'adreça d'internet   
http://www.gva.es/va/inicio/procedimientos'id\_proc=19849  
  
Desé. Transparència, subministrament d'informació i dades obertes  
1. Les entitats públiques hauran de complir amb les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, li corresponen com a entitat pública.  
2. Les entitats privades beneficiàries de la subvenció hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar, en els termes previstos en els principis generals de l'article 5 de la Llei 19/2013, la informació institucional i organitzativa de l'article 6 i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en   
gvaoberta.gva.es/va/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en els apartats anteriors, totes les entitats beneficiàries de subvencions hauran de donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
4. Totes les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, prèvia advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé  
Publicar en el Diari Oficial de la Generalitat Valenciana la present resolució, de conformitat amb el punt 12.1 de la Resolució de convocatòria de 18 d'agost de 2022, del director general d'Esport.  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, els centres podran interposar un recurs potestatiu de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjudici que se'n puga exercitar, si escau, qualsevol altre que estimen procedent:  
  
a) El recurs potestatiu de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació de la present resolució en el Diari Oficial de la Generalitat Valenciana.  
  
València, 26 d'abril de 2023.- El director general d'Esport (p. d. Ordre 25/2017; DOGV 8076): Josep Miquel Moya Torres.